kardosdrur/scandi-wiki huggingface dataset:
Ansgar Wessling

Ansgar Wessling (født 3. maj 1961 i Essen, Vesttyskland) er en tysk tidligere roer, olympisk guldvinder og dobbelt verdensmester. Han er audiolog og har desuden dyrket motorsport.

Wesslings første store internationale præstation kom ved VM i 1984, hvor han var med til at vinde sølv i letvægtsfireren. Senere skiftede han til otteren, og det var i denne bådtype, han deltog for Vesttyskland ved OL 1988 i Seoul. Vesttyskerne var ikke blandt favoritterne, men overraskede i indledende runde ved at vinde deres heat med mere end halvandet sekunds forspring til de øvrige deltagere. I finalen tog de hurtigt føringen og gav aldrig slip på den igen. I mål var de næsten to sekunder foran de øvrige deltagere, hvor Sovjetunionen akkurat sikrede sig sølvet foran USA. De øvrige i den vesttyske vinderbåd var Eckhardt Schultz, Bahne Rabe, Wolfgang Maennig, Matthias Mellinghaus, Thomas Möllenkamp, Thomas Domian, Armin Eichholz og styrmand Manfred Klein.

De følgende år dominerede den tyske båd i otteren og blev således verdensmestre i 1989, 1990 og 1991 (i de to første tilfælde som Vesttyskland og i det sidste som det nu forenede Tyskland). Wessling var med i båden i 1989 og 1991, mens han i 1990 roede firer med styrmand og der vandt sølv.

Ved OL 1992 i Barcelona var han med i den fællesttyske otter, der som forsvarende olympisk mester og verdensmester i alle de mellemliggende år var favoritter. Men overraskende nok blev tyskerne besejret i indledende runde af Rumænien, der satte ny olympisk rekord ved den lejlighed. Andenpladsen var dog nok til at sende tyskerne i semifinalen, som de vandt forholdsvis klart. I finalen var det dog de to forreste fra det andet semifinaleheat, Rumænien og Canada, der lå forrest i det meste af løbet. Canada trak fra ved 1500 m, men Rumænien hentede  gav det sidste, de havde, og kom næsten op på siden af canadierne, der dog vandt i ny olympisk rekordtid med 0,14 sekund forspring, mens Rumænien fik sølv, inden tyskerne kom ind mere 0,33 sekund senere på tredjepladsen. Ud over Wessling bestod besætningen denne gang af Armin Eichholz, Bahne Rabe, Manfred Klein, Frank Richter, Thorsten Streppelhoff, Detlef Kirchhoff, Hans Sennewald og Roland Baar.

Flere år efter at have afsluttet sin rokarriere begyndte Wessling at køre motorløb, og han deltog i Porsche Sports Cup fra 2003, indtil han kom ud for et alvorligt uheld på Hockenheimring i 2008, som han kun med nød og næppe overlevede.

I sit civile liv er Wessling audiolog og har siden begyndelsen af 1990'erne opbygget et høreapparatsfirma med en række butikker i Essen.

OL-medaljer 
 1988:  Guld i otter
 1992:  Bronze i otter

Referencer

Eksterne henvisninger 

Roere fra Tyskland
Personer fra Essen
Deltagere for Vesttyskland ved sommer-OL 1988
Deltagere for Tyskland ved sommer-OL 1992
Olympiske mestre fra Vesttyskland
Olympiske bronzemedaljevindere fra Tyskland
Wolfgang Maennig

Wolfgang Maennig (født 12. februar 1960 i Vestberlin, Vesttyskland) er en tysk økonom og tidligere roer samt olympisk guldvinder.

Maennig skulle egentlig have deltaget i OL 1980 i Moskva, men da Vesttyskland var et af de lande, der boykottede legene, blev det ikke til noget. I de følgende år vandt han flere vesttyske mesterskaber i firer med styrmand, og i 1984 var han med i den vesttyske firer med styrmand, der blev nummer seks.

Efter legene i 1984 begyndte han at ro otter, og han blev vesttysk mester i denne båd i 1987 og 1988, men roede også stadig firer med styrmand og blev ligeledes vesttysk mester i denne bådtype i 1988.

Han var imidlertid med i otteren ved OL 1988 i Seoul, hvor tyskerne ikke var blandt favoritterne. De overraskede dog i indledende runde ved at vinde deres heat med mere end halvandet sekunds forspring til de øvrige deltagere. I finalen tog de hurtigt føringen og gav aldrig slip på den igen. I mål var de næsten to sekunder foran de øvrige deltagere, hvor Sovjetunionen akkurat sikrede sig sølvet foran USA. De øvrige i den vesttyske vinderbåd var Eckhardt Schultz, Bahne Rabe, Ansgar Wessling, Matthias Mellinghaus, Thomas Möllenkamp, Thomas Domian, Armin Eichholz og styrmand Manfred Klein.

I sit civile liv var Maennig økonom og blev professor i dette fag ved Business and Information Technology School i Berlin, senere ved Universität Hamburg, hvor han også blev dekan. Han har udgivet en række forskningsartikler om udenrigshandel, og han skrev økonomiske rapporter om de tyske bud på afholdelse af OL 2000 i Berlin, OL 2012 i Leipzig, vinter-OL 2018 i München og VM i atletik 2009 i Berlin, fire bud, der ikke vandt. I 1989 var han en af grundlæggerne af det tyske antidoping-agentur, og i 1995-2001 var han præsident i det tyske roforbund. Han har modtaget den Olympiske Orden i 1999.

OL-medaljer 
 1988:  Guld i otter

Referencer

Eksterne henvisninger 

Økonomer fra Tyskland
Roere fra Tyskland
Personer fra Berlin
Deltagere for Vesttyskland ved sommer-OL 1984
Deltagere for Vesttyskland ved sommer-OL 1988
Olympiske mestre fra Vesttyskland
Matthias Mellinghaus

Matthias Mellinghaus (født 10. maj 1965 i Iserlohn, Vesttyskland) er en tysk filminstruktør og tidligere roer samt olympisk guldvinder.

Mellinghaus var med i den vesttyske otter, der som national mester deltog i OL 1988 i Seoul, hvor båden ikke var blandt favoritterne. Vesttyskerne overraskede imidlertid i indledende runde ved at vinde deres heat med mere end halvandet sekunds forspring til de øvrige deltagere. I finalen tog de hurtigt føringen og gav aldrig slip på den igen. I mål var de næsten to sekunder foran de øvrige deltagere, hvor Sovjetunionen akkurat sikrede sig sølvet foran USA. De øvrige i den vesttyske vinderbåd var Eckhardt Schultz, Bahne Rabe, Wolfgang Maennig, Ansgar Wessling, Thomas Möllenkamp, Thomas Domian, Armin Eichholz og styrmand Manfred Klein.

Mellinghaus studerede historie og tysk, men endte med at tage en filminstruktøruddannelse ved Filmuniversität Babelsberg Konrad Wolf. Han instruerede en række dokumentarfilm for tyske tv-selskaber og emigrerede til Canada i 2001, hvor han slog sig ned i Vancouver. Her har han siden arbejdet i canadisk filmindustri som instruktørassistent på en lang række produktioner.

OL-medaljer 
 1988:  Guld i otter

Referencer

Eksterne henvisninger 

Roere fra Tyskland
Filminstruktører fra Tyskland
Deltagere for Vesttyskland ved sommer-OL 1988
Olympiske mestre fra Vesttyskland
Thomas Möllenkamp

Thomas Möllenkamp (født 7. oktober 1961 i Osnabrück, Vesttyskland) er en tysk tidligere roer og olympisk guldvinder.

Möllenkamp var vesttysk mester i firer uden styrmand i 1980 og 1982, og i 1984 deltog han i OL i Los Angeles i toer uden styrmand (sammen med Axel Wöstmann); duoen blev nummer fire ved denne lejlighed.

Han roede også otter i en periode og blev dobbelt vesttysk mester i 1988, da han vandt i både firer uden styrmand og otter dette år. Han deltog i otteren ved OL 1988 i Seoul, hvor vesttyskerne ikke var blandt favoritterne. De overraskede imidlertid i indledende runde ved at vinde deres heat med mere end halvandet sekunds forspring til de øvrige deltagere. I finalen tog de hurtigt føringen og gav aldrig slip på den igen. I mål var de næsten to sekunder foran de øvrige deltagere, hvor Sovjetunionen akkurat sikrede sig sølvet foran USA. De øvrige i den vesttyske vinderbåd var Eckhardt Schultz, Bahne Rabe, Wolfgang Maennig, Matthias Mellinghaus, Ansgar Wessling, Thomas Domian, Armin Eichholz og styrmand Manfred Klein.

I sit civile liv blev han direktør for den tyske afdeling af den amerikanske forskningsvirksomhed New England Biolabs. Han var gennem en lang periode formand for hans lokale roklub, Osnabrücker Ruderverein.

OL-medaljer 
 1988:  Guld i otter

Referencer

Eksterne henvisninger 

Roere fra Tyskland
Personer fra Osnabrück
Deltagere for Vesttyskland ved sommer-OL 1984
Deltagere for Vesttyskland ved sommer-OL 1988
Olympiske mestre fra Vesttyskland
Thomas Domian

Thomas Domian (født 5. juli 1964 i Gelsenkirchen, Vesttyskland) er en tysk tidligere roer og olympisk guldvinder.

Domian roede otter i slutning af 1980'erne og var med til at blive nummer seks ved VM i både 1986 og 1987. Hans båd blev vesttysk mester i 1988 og deltog derpå i OL 1988 i Seoul, hvor de ikke var blandt favoritterne. De overraskede dog i indledende runde ved at vinde deres heat med mere end halvandet sekunds forspring til de øvrige deltagere. I finalen tog de hurtigt føringen og gav aldrig slip på den igen. I mål var de næsten to sekunder foran de øvrige deltagere, hvor Sovjetunionen akkurat sikrede sig sølvet foran USA. De øvrige i den vesttyske vinderbåd var Eckhardt Schultz, Bahne Rabe, Wolfgang Maennig, Matthias Mellinghaus, Thomas Möllenkamp, Ansgar Wessling, Armin Eichholz og styrmand Manfred Klein.

I sit civile liv blev Domian formue- og investeringsrådgiver, først i Dresdner Bank, senere i sit eget konsulentfirma.

OL-medaljer 
 1988:  Guld i otter

Referencer

Eksterne henvisninger 

Roere fra Tyskland
Personer fra Gelsenkirchen
Deltagere for Vesttyskland ved sommer-OL 1988
Olympiske mestre fra Vesttyskland
Armin Eichholz

Armin Eichholz (født 21. maj 1964 i Duisburg, Vesttyskland) er en tysk tidligere roer og olympisk guldvinder.

Eichholz deltog i flere VM i roning i 1980'erne og blev nummer syv i firer med styrmand i 1985. I 1986 var han skiftet til otteren, der blev nummer seks dette år og det følgende. 

Ved OL 1988 i Seoul var vesttyskerne ikke blandt favoritterne, men de overraskede i indledende runde ved at vinde deres heat med mere end halvandet sekunds forspring til de øvrige deltagere. I finalen tog de hurtigt føringen og gav aldrig slip på den igen. I mål var de næsten to sekunder foran de øvrige deltagere, hvor Sovjetunionen akkurat sikrede sig sølvet foran USA. De øvrige i den vesttyske vinderbåd var Eckhardt Schultz, Bahne Rabe, Wolfgang Maennig, Matthias Mellinghaus, Thomas Möllenkamp, Thomas Domian, Ansgar Wessling og styrmand Manfred Klein.

Eichholz blev verdensmester i firer med styrmand 1991 (nu for det genforenede Tyskland), og han var tilbage i otteren ved OL 1992 i Barcelona. Tyskland var som forsvarende olympisk mester og verdensmester i alle de mellemliggende år (uden Eichholz) favoritter. Men overraskende nok blev tyskerne besejret i indledende runde af Rumænien, der satte ny olympisk rekord ved den lejlighed. Andenpladsen var dog nok til at sende tyskerne i semifinalen, som de vandt forholdsvis klart. I finalen var det dog de to forreste fra det andet semifinaleheat, Rumænien og Canada, der lå forrest i det meste af løbet. Canada trak fra ved 1500 m, men Rumænien hentede  gav det sidste, de havde, og kom næsten op på siden af canadierne, der dog vandt i ny olympisk rekordtid med 0,14 sekund forspring, mens Rumænien fik sølv, inden tyskerne kom ind mere 0,33 sekund senere på tredjepladsen. Ud over Eickholz bestod besætningen denne gang af Ansgar Wessling, Bahne Rabe, Manfred Klein, Frank Richter, Thorsten Streppelhoff, Detlef Kirchhoff, Hans Sennewald og Roland Baar.

I sit civile liv er Eichholz uddannet ingeniør og har arbejdet i energiforsyningsbranchen gennem mange år.

OL-medaljer 
 1988:  Guld i otter
 1992:  Bronze i otter

Referencer

Eksterne henvisninger 

Roere fra Tyskland
Personer fra Duisburg
Deltagere for Vesttyskland ved sommer-OL 1988
Deltagere for Tyskland ved sommer-OL 1992
Olympiske mestre fra Vesttyskland
Olympiske bronzemedaljevindere fra Tyskland
Manfred Klein

Manfred Klein (født 22. august 1947 i Berlin, Tyskland) er en tysk tidligere roer, olympisk guldvinder og dobbelt verdensmester.

Klein var styrmand og stillede op i både firer med styrmand og otter. Han var første gang med ved OL i 1972 på hjemmebane i München, hvor han var med i otteren for Vesttyskland, der ved denne lejlighed blev nummer fem. Hans næste OL var i 1984 i Los Angeles, hvor han var med i fireren, der blev nummer seks.

I perioden 1979-1990 vandt han ni vesttyske mesterskaber, og han vandt sin første VM-medalje, da det blev til bronze i firer med styrmand i 1979. Han var med i otteren ved OL 1988 i Seoul, hvor vesttyskerne ikke var blandt favoritterne, men de overraskede i indledende runde ved at vinde deres heat med mere end halvandet sekunds forspring til de øvrige deltagere. I finalen tog de hurtigt føringen og gav aldrig slip på den igen. I mål var de næsten to sekunder foran de øvrige deltagere, hvor Sovjetunionen akkurat sikrede sig sølvet foran USA. De øvrige i den vesttyske vinderbåd var Eckhardt Schultz, Bahne Rabe, Wolfgang Maennig, Matthias Mellinghaus, Thomas Möllenkamp, Thomas Domian, Armin Eichholz og Ansgar Wessling.

De følgende år dominerede den tyske båd i otteren og blev således verdensmestre i 1989, 1990 og 1991 (i de to første tilfælde som Vesttyskland og i det sidste som det nu forenede Tyskland), alle gange med Klein som styrmand. 

Ved OL 1992 i Barcelona var han tysk flagbærer ved åbningsceremonien. Sportsligt var han med i den fællesttyske otter, der som forsvarende olympisk mester og verdensmester i alle de mellemliggende år var favoritter. Men overraskende nok blev tyskerne besejret i indledende runde af Rumænien, der satte ny olympisk rekord ved den lejlighed. Andenpladsen var dog nok til at sende tyskerne i semifinalen, som de vandt forholdsvis klart. I finalen var det dog de to forreste fra det andet semifinaleheat, Rumænien og Canada, der lå forrest i det meste af løbet. Canada trak fra ved 1500 m, men Rumænien hentede  gav det sidste, de havde, og kom næsten op på siden af canadierne, der dog vandt i ny olympisk rekordtid med 0,14 sekund forspring, mens Rumænien fik sølv, inden tyskerne kom ind mere 0,33 sekund senere på tredjepladsen. Ud over Klein bestod besætningen denne gang af Armin Eichholz, Bahne Rabe, Ansgar Wessling, Frank Richter, Thorsten Streppelhoff, Detlef Kirchhoff, Hans Sennewald og Roland Baar.

I sit civile liv har han været kommunal embedsmand og ansat af Berlins kommune.

OL-medaljer 
 1988:  Guld i otter
 1992:  Bronze i otter

Referencer

Eksterne henvisninger 

Roere fra Tyskland
Personer fra Berlin
Deltagere for Vesttyskland ved sommer-OL 1972
Deltagere for Vesttyskland ved sommer-OL 1984
Deltagere for Vesttyskland ved sommer-OL 1988
Deltagere for Tyskland ved sommer-OL 1992
Olympiske mestre fra Vesttyskland
Olympiske bronzemedaljevindere fra Tyskland
Blair Horn

Blair Horn (født 17. juli 1961 i Kelowna) er en canadisk tidligere roer og olympisk guldvinder.

Horn dyrkede roning på University of Washington, hvor han var en af universitetets stjerner. I begyndelsen af 1980'erne kom han med i den canadiske landsholdstrup, og han var med til at vinde bronze i firer med styrmand ved Universiaden i 1983.

Horn var med i den canadiske otter ved OL 1984 i Los Angeles. Båden blev toer i det indledende heat efter New Zealand og måtte dermed i opsamlingsheat, hvor de blev toer efter Australien. Canadierne var nu i finalen, hvor de kom til at kæmpe en indædt kamp mod USA, men endte med at vinde guld, 0,42 sekund foran amerikanerne, mens Australien vandt bronze. Det var Canadas første guldmedalje i otteren nogensinde og landets første OL-guld i roning siden 1964. Udover Horn bestod bådens besætning af Dean Crawford, John Michael Evans, Paul Steele, Grant Main, Mark Evans, Kevin Neufeld, Pat Turner og styrmand Brian McMahon.

I 1985 var Horn plaget af en rygskade, som holdt ham ude af sporten og endte med at afslutte hans karriere.

Blair Horn er uddannet jurist og har virket som advokat siden 1989. Han har desuden været leder af Britsh Columbia Sports Hall of Fame, i hvilken han selv er optaget sammen med de øvrige guldvindere fra otteren. De er desuden også optaget i Canadas Olympiske Hall of Fame.

OL-medaljer 
 1984:  Guld i otter

Referencer

Eksterne henvisninger 

Roere fra Canada
Deltagere for Canada ved sommer-OL 1984
Olympiske mestre fra Canada
Dean Crawford

Dean Crawford (født 28. februar 1958 i Victoria) er en canadisk tidligere roer og olympisk guldvinder.

Crawfords første internationale deltagelse var ved VM i roning 1983, hvor han var en del af den canadiske otter, der blev nummer otte. Efter udskiftning af fire af bådens besætningsmedlemmer var Crawford fortsat med i otteren ved OL 1984 i Los Angeles. Båden blev toer i det indledende heat efter New Zealand og måtte dermed i opsamlingsheat, hvor de blev toer efter Australien. Canadierne var nu i finalen, hvor de kom til at kæmpe en indædt kamp mod USA, men endte med at vinde guld, 0,42 sekund foran amerikanerne, mens Australien vandt bronze. Det var Canadas første guldmedalje i otteren nogensinde og landets første OL-guld i roning siden 1964. Udover Crawford bestod bådens besætning af Blair Horn, John Michael Evans, Paul Steele, Grant Main, Mark Evans, Kevin Neufeld, Pat Turner og styrmand Brian McMahon.

Ved VM 1985 stillede Crawford op i firer uden styrmand, hvor canadierne blev nummer fem. Herpå indstillede han sin elitekarriere for at hellige sig sine studier.

Dean Crawford har eksamen i datalogi og økonomi, og han har siden arbejdet inden for forskellige felter, herunder som it-leder. Han er sammen med resten af OL-otterbesætningen fra 1984 optaget i British Columbia Sports Hall of Fame samt i Canadas Olympiske Hall of Fame.

OL-medaljer 
 1984:  Guld i otter

Referencer

Eksterne henvisninger 

Roere fra Canada
Deltagere for Canada ved sommer-OL 1984
Olympiske mestre fra Canada
John Michael Evans

John Michael "Mike" Evans (født 16. august 1957 i Toronto) er en canadisk virksomhedsleder og tidligere roer og olympisk guldvinder, tvillingebror til Mark Evans.

Mike Evans' rokarriere begyndte før hans brors. Allerede i 1977 var han med i den canadiske otter til VM; båden blev her nummer ni. I 1979 roede han ved VM toer uden styrmand og blev sammen med Timothy Britton Foster nummer syv. Herefter roede han i denne båd sammen med sin bror Mark, og parret blev ved VM 1981 nummer seks og i 1983 nummer fem.

Evans var med i den canadiske otter, der vandt guld ved OL 1984 i Los Angeles. Båden blev toer i det indledende heat efter New Zealand og måtte dermed i opsamlingsheat, hvor de blev toer efter Australien. Canadierne var nu i finalen, hvor de kom til at kæmpe en indædt kamp mod USA, men endte med at vinde guld, 0,42 sekund foran amerikanerne, mens Australien vandt bronze. Det var Canadas første guldmedalje i otteren nogensinde og landets første OL-guld i roning siden 1964. Udover Mike Evans bestod bådens besætning af hans bror Mark, Dean Crawford, Blair Horn, Paul Steele, Grant Main, Kevin Neufeld, Pat Turner og styrmand Brian McMahon.

OL 1984 blev sidste gang, brødrene Evans var til en elitekonkurrence.

Mike Evans havde gået på Upper Canada College og kom til Princeton University, senere til  University of Oxford. I tiden her var han med til at ro mod University of Cambridge i 1983 og 1984, begge gange med Oxford-sejr. I 1993 kom han til at arbejde for Goldman Sachs, hvor han endte med at være leder af firmaets Asien-afdeling. Han blev partner i Goldman Sachs. Han fik i 2011 til opgave at lede firmaets investeringsbank. Han blev i 2019 sammen med andre ledende skikkelser hos Goldman Sachs sigtet i den såkaldte 1Malaysia Development Berhad-skandale, hvor Malaysias tidligere premierminister Najib Razak blev sigtet for at overføre et meget stort beløb fra offentlige kasser til sine egne konti; beskyldningen mod Goldman Sachs gik på hvidvask af penge i den forbindelse, men sigtelserne blev frafaldet, da firmaet betalte et stort beløb til den malaysiske stat.

Inden denne skandale var Evans i 2015 skiftet til Alibaba Group som præsident og leder af dette firma, der står for strategien for udvidelser uden for Kina. Han havde forinden siddet i bestyrelsen for Alibaba og kendt firmaets grundlægger Jack Ma siden 1999.

Evans har og har haft en lang række bestyrelsesposter og tillidshverv i såvel kommercielle som non-profit-organisationer. Sammen med de øvrige besætningsmedlemmer fra guld-otteren i 1984 er han optaget i Canadas Olympiske Hall of Fame.

OL-medaljer 
 1984:  Guld i otter

Referencer

Eksterne henvisninger 

Roere fra Canada
Personer fra Toronto
Deltagere for Canada ved sommer-OL 1984
Olympiske mestre fra Canada
Erhvervsfolk fra Canada
Mark Evans (roer)

Marcus "Mark" Evans (født 16. august 1957 i Toronto) er en canadisk tidligere roer og olympisk guldvinder, tvillingebror til John Michael Evans.

Mark Evans blev først nogle år efter sin bror en del af det canadiske rolandshold. Han deltog første gang ved VM i roning i 1981, hvor han roede toer uden styrmand sammen med sin bror. De blev her nummer seks, mens de ved VM to år senere blev nummer fem.

Evans var med i den canadiske otter til OL 1984 i Los Angeles.Båden blev toer i det indledende heat efter New Zealand og måtte dermed i opsamlingsheat, hvor de blev toer efter Australien. Canadierne var nu i finalen, hvor de kom til at kæmpe en indædt kamp mod USA, men endte med at vinde guld, 0,42 sekund foran amerikanerne, mens Australien vandt bronze. Det var Canadas første guldmedalje i otteren nogensinde og landets første OL-guld i roning siden 1964. Udover Mark Evans bestod bådens besætning af hans bror Mike, Dean Crawford, Paul Steele, Grant Main, Blair Horn, Kevin Neufeld, Pat Turner og styrmand Brian McMahon.

OL 1984 blev sidste gang, brødrene Evans var til en elitekonkurrence for Canada.

Mark Evans havde gået på Upper Canada College og kom til University of Oxford. I tiden her var han med til at ro mod University of Cambridge i 1983 og 1984, begge gange med Oxford-sejr. Han fortsatte med at være en del af rosporten og konkurrerede fortsat, da han var oppe i halvtresserne. Han har også virket som dommer i sporten, og han er sammen med den øvrige besætning fra OL-guldotteren i 1984 optaget i British Columbia Sport Hall of Fame og Canadas Olympiske Hall of Fame.

OL-medaljer 
 1984:  Guld i otter

Referencer

Eksterne henvisninger 

Roere fra Canada
Personer fra Toronto
Deltagere for Canada ved sommer-OL 1984
Olympiske mestre fra Canada
Paul Steele

Paul Steele (født 5. december 1957 i New Westminster) er en canadisk tidligere roer og olympisk guldvinder.

Steeles første store resultat i roning kom i firer med styrmand, hvor han var med til at vinde bronze ved de panamerikanske lege i 1983. Han kom herefter med i otteren.

Steele var i denne båd med til OL 1984 i Los Angeles. Båden blev toer i det indledende heat efter New Zealand og måtte dermed i opsamlingsheat, hvor de blev toer efter Australien. Canadierne var nu i finalen, hvor de kom til at kæmpe en indædt kamp mod USA, men endte med at vinde guld, 0,42 sekund foran amerikanerne, mens Australien vandt bronze. Det var Canadas første guldmedalje i otteren nogensinde og landets første OL-guld i roning siden 1964. Udover Steele bestod bådens besætning af Dean Crawford, John Michael Evans, Blair Horn, Grant Main, Mark Evans, Kevin Neufeld, Pat Turner og styrmand Brian McMahon.

I 1986 roede han i firer uden styrmand og var i denne med til at vinde guld ved Commonwealth Games samme år samt blive nummer fire ved VM samme år. Derefter vendte han tilbage til otteren, og den canadiske otter blev nummer fem ved VM i 1987. Ved de olympiske lege i 1988 i Seoul indledte canadierne med en andenplads efter Sovjetunionen i deres indledende heat og måtte derpå i opsamlingsheatet. En andenplads efter USA betød deltagelse i A-finalen, men her blev canadierne nummer seks og sidst, mere end otte sekunder efter de vesttyske vindere.

Sammen med resten af guldholdet fra OL 1984 er Steele optaget i British Columbia Sports Hall of Fame samt i Canadas Olympiske Hall of Fame.

OL-medaljer 
 1984:  Guld i otter

Referencer

Eksterne henvisninger 

Roere fra Canada
Deltagere for Canada ved sommer-OL 1984
Deltagere for Canada ved sommer-OL 1988
Olympiske mestre fra Canada